Lamiales

Susunan Lamiales ialah satu takson dalam kumpulan asterid tumbuhan berbunga dikotiledon. Pada masa dahulu, Lamiales mempunyai pembatasan yang terhad (umpamanya oleh Arthur Cronquist) yang meliputi famili-famili utama seperti Lamiaceae (Labiatae), Verbenaceae, dan Boraginaceae, serta beberapa famili yang kecil. Kerja filogeni yang baru-baru ini menunjukkan bahawa Lamiales ialah polifili bagi susunan Scrophulariales dan kedua-dua kumpulan ini kini biasanya digabungkan menjadi satu susunan tunggal yang termasuk susunan Hippuridales dan Plantaginales dahulu. Lamiales telah menjadi nama yang lebih disukai untuk kumpulan gabungan yang jauh lebih besar ini. Peletakan Boraginaceae tidak jelas, tetapi kerja filogeni menunjukkan bahawa famili ini tidak merupakan sebahagian Lamiales.

Pembatasan Scrophulariaceae telah diubah secara besar-besaran untuk mencipta sebilangan famili monofili yang lebih kecil, dan lebih jelas. Scrophulariaceae pada dahulunya merupakan sekumpulan para/polifili yang ditakrif terutamanya oleh ciri-ciri plesiomorfisme. Banyak famili Lamiales yang lain berasal daripada Scrophulariaceae ini.

Di bawah takrif ini, sebilangan ahli Lamiales yang terkenal termasuk lavender, ungu lembut, buah zaitun, jasmin, pokok ash, kayu jati, pokok snapdragon, dan sebilangan herba seperti pudina, basil, dan rosemary.

Dalam pengelasan sistem Cronquist yang lebih lama, Lamiales merangkumi famili-famili Lamiaceae, Verbenaceae, Boraginaceae, dan Lennoaceae. Banyak daripada famili yang disenaraikan di bawah telah dimasukkan dalam susunan Scrophulariales. Pemasukan semua famili yang berikut adalah biasa untuk pengelasan yang lebih baru.

Spesies-spesies dalam susunan Lamiales biasa menunjukkan ciri-ciri yang berikut, walaupun terdapat kekecualian untuk kesemuanya:
 ovari superior yang terdiri daripada dua karpel tergabung
 lima kelopak yang digabungkan untuk menjadi tiub
 korola yang bersimetri secara dwisisi, dan seringnya bilabiat
 empat (atau kurang) stamen yang subur.

 Famili 
Terdapat kira-kira 11,000 spesies dalam Lamiales yang dibahagikan kepada sepuluh atau lebih famili (Uni-Ham 52e  2002-09-06):

 Famili Lamiaceae (famili pudina)
 200 genus, 3,200 spesies (menurut Gleason & Cronquist) yang dimasukkan dalam susunan ini oleh ahli klad.
 Famili Verbenaceae (famili verbena)
 Famili Scrophulariaceae (famili figwort)
 kira-kira 190 genus dan kira-kira 4,000 spesies. Menurut APG II, famili ini akan dibataskan semula untuk merangkumi Buddlejaceae dan Myoporaceae, serta untuk mengalihkan beberapa ahli kepada Calceolariaceae, Orobanchaceae, Paulowniaceae, Phrymaceae dan Plantaginaceae 
 Famili Myoporaceae
 3 genus (Uni-Ham 52efam  2002-09-06)
 Famili Orobanchaceae (famili broomrape)
 5 genus. Tidak disenaraikan dalam Uni-Ham; biasa dimasukkan dalam Scrophulariaceae pada masa dahulu. (siu.edu 2002-09-06)
 Famili Acanthaceae (famili acanthus) (termasuk Avicenniaceae)
 kira-kira 250 genus dan kira-kira 2,500 spesies. Uni-Ham acanth  2002-09-06)
 Famili Pedaliacae (famili pedalium)
 17 genus (Uni-Ham 52efam  2002-09-06)
 Famili Bignoniaceae (famili trumpet vine)
 kira-kira 100 genus dan kira-kira 800 spesies (Uni-Ham bignoni 2002-09-06)
 Famili Lentibulariaceae (famili pokok tangki)
 3 genus (Uni-Ham 52efam  2002-09-06)
 Famili Plantaginaceae (famili plantago) (termasuk Globulariaceae yang dahulu)
 Famili Paulowniaceae
 Famili Martyniaceae
 Famili Byblidaceae
 Famili Phrymaceae
 Famili Schlegeliaceae
 Famili Stilbaceae
 Famili Tetrachondraceae
 Famili Carlemanniaceae
 Famili Gesneriaceae (famili gesneria)
 kira-kira 150 genus dan 3,200 spesies
 Famili Calceolariaceae (slipper flower)
 Famili Tetrachondraceae
 Famili Oleaceae (famili buah zaitun)
 kira-kira 25 genus (Kew Oleaceae  2002-09-06) dan kira-kira 600 spesies (ole 2002-09-06). Kekadang dimasukkan dalam Gentianales.
 Famili Plocospermataceae

 Pautan luar 
 Lamiales 
 A parsimony analysis of the Asteridae sensu lato based on rbcL sequences (Analisis parsimoni untuk sensu lato Asteridae berdasarkan jujukan rbcL)
 Distintegration of the Scrophulariaceae (Penyepaian Scrophulariaceae: membincangkan semua hubungan dalam Lamiales)
 http://www.itis.usda.gov 2002-05-31 TSN: 500018
 L. Watson and M.J. Dallwitz (sejak 1992). The families of flowering plants: descriptions, illustrations, identification, information retrieval. (Famili-famili tumbuhan berbunga: pemerian, ilustrasi, pengenalan, mendapat kembali maklumat'') http://delta-intkey.com
 http://www.biologie.uni-hamburg.de/b-online/vascular/acanth.htm  2002-09-06
 http://www.biologie.uni-hamburg.de/b-online/d52/52e.htm  2002-09-06
 http://www.biologie.uni-hamburg.de/b-online/d52/52efam.htm  2002-09-06
 http://www.science.siu.edu/parasitic-plants/Relation-Scroph.html 
 http://www.rbgkew.org.uk/web.dbs/genlist.html  2002-09-06

Kategori:Magnoliopsida